en en en en en en id en en en en en en en en en en en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el ca es es ne en en en en en en en en en pt es en es en en en en en en en en en en en en en en en en en pt en en en en en en en en en en en en en es en en uk en id en en en en en en it
A blog by the Secretary-General of the Ministry of Maritime Affairs and Insular Policy, Dr. Evangelos Kyriazopoulos
I THE HISTORIC ARCHIVE I
Κειμήλια όπως ο Σταυρός του Μιαούλη, επαναστατικές σημαίες, ναυτικά όργανα και όπλα, ημερολόγια και σηματολόγια πλοίων του Αγώνα, θα ταξιδέψουν για έναν μήνα το Αιγαίο καταλήγοντας στον Πειραιά. Την έκθεση συνοδεύει, σχεδόν σε όλη τη διάρκεια του πλού, η ιστορικός κ. Μαρία Ευθυμίου.
Η Έκθεση αποσκοπεί να αναδείξει τον ναυτικό Αγώνα του ’21, τόσο με αυθεντικά κειμήλια από τις Συλλογές του Μουσείου (π.χ. ο σταυρός από το πλοίο του Μιαούλη, η αρπάγη από το πυρπολικό του Κανάρη, ναυτικά όπλα, φιλελληνικά αντικείμενα αφιερωμένα στον ναυτικό Αγώνα κ.ά.) όσο και με ψηφιακές εφαρμογές (ενδεικτικά αναφέρονται videos μικρής διάρκειας, ψηφιακές αναπαραστάσεις ναυμαχιών, ηχητικά αποσπάσματα από ιστορικές πηγές ή μουσικά κομμάτια, γραφιστικές αναπαραστάσεις, εκτυπώσεις κ.ά.).
Το αφήγημα της Έκθεσης θα ξεκινήσει από το Αιγαίο των προεπαναστατικών χρόνων και τα πρώτα βήματα για τη δημιουργία αξιόμαχων ελληνικών μονάδων απέναντι στον κυρίαρχο οθωμανικό στόλο. Θα αναδείξει ναυτότοπους, ιστορικά νησιά, κρίσιμα γεγονότα και πρόσωπα του ναυτικού Αγώνα και θα κλείσει με ιστορικά τεκμήρια που θα ενθαρρύνουν και παροτρύνουν τον επισκέπτη να στοχαστεί για τον αντίκτυπο που είχε ο ναυτικός Αγώνας στο εσωτερικό του μαχόμενου Έθνους και στην Ευρώπη γενικότερα και την τύχη των πρωταγωνιστών του μετά την απελευθέρωση.
Στους ναυτότοπους που θα επισκεφθεί η Έκθεση, συγκαταλέγονται, εκτός της Χίου (Χώρα και Καρδάμυλα), οι Οινούσσες, τα Ψαρά, η Λέσβος, η Λήμνος, η Σαμοθράκη, ο Άγιος Ευστράτιος, η Σκύρος, η Άνδρος, η Σύρος, οι Σπέτσες, η Ύδρα, ο Πόρος, η Αίγινα. Η κατάληξη της Έκθεσης είναι ο Πειραιάς. Κάτοικοι και επισκέπτες από τα ως άνω λιμάνια θα έχουν την ευκαιρία να δουν την Έκθεση αλλά και να συμμετάσχουν σε συναφείς επετειακές εκδηλώσεις.
Την Έκθεση, η επίσκεψη στην οποία θα είναι ελεύθερη στο κοινό, θα συνοδεύει, εκτός από Επιμελητές και Συντηρητές του Εθνικού Ιστορικού Μουσείου, η καθηγήτρια του Τμήματος Ιστορίας και Αρχαιολογίας του Εθνικού και Καποδιστριακού Πανεπιστημίου Αθηνών κυρία Μαρία Ευθυμίου, η οποία, ευγενώς προσφερθείσα, θα πραγματοποιήσει σειρά ομιλιών για την καθοριστική συμβολή του Ναυτικού στην αίσια έκβαση του Αγώνα της Εθνικής Παλιγγενεσίας.
Το εγχείρημα της πλωτής Έκθεσης διακρίνεται, μεταξύ των εκδηλώσεων που διοργανώθηκαν για να τιμηθεί η επέτειος των 200 χρόνων από την Ελληνική Επανάσταση, ως εξαιρετικά πρωτοποριακό και πρωτότυπο. Δεν είναι, ωστόσο, χωρίς προηγούμενο στη μακρόχρονη ιστορία της Ιστορικής και Εθνολογικής Εταιρείας της Ελλάδος, η οποία, με ανάλογη ενέργεια, συγκέντρωσε, στα πρώτα χρόνια της δημόσιας παρουσίας της, το 1884, πολύτιμα κειμήλια από τα οποία δημιουργήθηκε ουσιαστικά ο πρώτος πυρήνας των συλλογών του Εθνικού Ιστορικού Μουσείου.
Η Έκθεση συμπληρώνεται από επιστημονικό κατάλογο-λεύκωμα με τίτλο «Ο ναυτικός αγώνας του 1821», μία πολύτιμη συνέκδοση της ΙΕΕΕ/ΕΙΜ και του Ιδρύματος «Μαρία Τσάκος», από τις σημαντικότερες συμβολές στις επετειακές εκδόσεις του 2021.
ΠΡΟΓΡΑΜΜΑ ΕΚΔΗΛΩΣΕΩΝ ΚΑΙ ΛΕΙΤΟΥΡΓΙΑΣ ΤΗΣ ΕΚΘΕΣΗΣ / ΠΡΟΟΡΙΣΜΟ (καιρού επιτρέποντος)
Εκδήλωση: Δευτέρα 27  Ιουνίου και ώρα 19.00, στο Κοινωφελές Ίδρυμα «Μαρία Τσάκος» – Διεθνές Κέντρο Ναυτικής Έρευνας
Η έκθεση θα είναι ανοιχτή για το κοινό: 27 Ιουνίου 11.00-14.00 και 17.00-19.00
Εκδήλωση: Τρίτη 28  Ιουνίου και ώρα 20.00, στην αίθουσα Δημοτικού Συμβουλίου «Κωνσταντίνος Σπανός»
Η έκθεση θα είναι ανοιχτή για το κοινό: 28 Ιουνίου από 11.00-14.00 και 17.00-19.00
Εκδήλωση: την Τετάρτη 29 Ιουνίου και ώρα 20.00, μετά τον πανηγυρικό εσπερινό, στην Πλατεία Ναυτοσύνης στις Οινούσσες.
Η έκθεση θα είναι ανοιχτή για το κοινό: 29 Ιουνίου από 11.00-14.00 και 17.00-19.00.
Εκδήλωση: Παρασκευή 1 Ιουλίου και ώρα 20.00 στο Δημοτικό Θέατρο Μυτιλήνης
Η έκθεση θα είναι ανοιχτή για το κοινό: την 1η Ιουλίου από 10.30-14.00 και 17.00-19.30.
Εκδήλωση: την Κυριακή 3 Ιουλίου και ώρα 20.00, στο Παλαιό Λιμάνι της Μύρινας, έμπροσθεν του Δημαρχείου.
Η έκθεση θα είναι ανοιχτή για το κοινό: 3 και 4 Ιουλίου από 11.00-14.00 και 17.00-19.30.
Εκδήλωση: την Τετάρτη 6 Ιουλίου και ώρα 20.00
Η έκθεση θα είναι ανοιχτή για το κοινό: 6 Ιουλίου από 11.00-14.00 και 17.00-19.30.
Εκδήλωση: την Παρασκευή 8 Ιουλίου και ώρα 20.00, στην πλατεία Δημαρχείου στον Άγιο Ευστράτιο.
Η έκθεση θα είναι ανοιχτή για το κοινό: από 8 έως 11 Ιουλίου, 11.00-14.00 και 17.00-19.30.
Εκδήλωση: την Τετάρτη 13 Ιουλίου και ώρα 20.00 στο λιμάνι της Λιναριάς Σκύρου
Η έκθεση θα είναι ανοιχτή για το κοινό: 13 και 14 Ιουλίου από 11.00-14.00 και 17.00-19.30.
Εκδήλωση: το Σάββατο 16 Ιουλίου και ώρα 20.00, στην Αίθουσα Πολιτιστικών Εκδηλώσεων του Δήμου Ηρωικής Νήσου Ψαρών.
Η έκθεση θα είναι ανοιχτή για το κοινό: 16 και 17 Ιουλίου, 11.00-14.00 και 17.00-19.30.
Εκδήλωση: την Τρίτη 19 Ιουλίου και ώρα 20.00, στο Ανοικτό Θέατρο Άνδρου.
Η έκθεση θα είναι ανοιχτή για το κοινό: 19 και 20 Ιουλίου, 11.00-14.00 και 17.00-19.30.
Εκδήλωση: το Σάββατο 23 Ιουλίου και ώρα 19.30 στην πλατεία Μιαούλη – Δημαρχιακό Μέγαρο Σύρου.
Η έκθεση θα είναι ανοιχτή για το κοινό: 22 και 23 Ιουλίου, 11.00-14.00 και 17.00-19.00.
Εκδήλωση:  τη Δευτέρα 25 Ιουλίου και ώρα 20.00, στον προαύλιο χώρο του Μητροπολιτικού Ναού Αγίου  Νικολάου.
Η έκθεση θα είναι ανοιχτή για το κοινό: 25 και 26 Ιουλίου, 11.00-14.00 και 17.00-19.30.
Εκδήλωση:  την Πέμπτη 28 Ιουλίου  και ώρα 20.00, στην Ιστορική Οικία Λαζάρου Κουντουριώτη.
Η έκθεση θα είναι ανοιχτή για το κοινό: 28 Ιουλίου από 11.00-14.00 και 17.00-19.30.
Εκδήλωση: την Παρασκευή 29 Ιουλίου και ώρα 20.00
Η έκθεση θα είναι ανοιχτή για το κοινό: 29 Ιουλίου, 12.00-14.00 και 17.00-19.30.
Εκδήλωση: το Σάββατο 30  Ιουλίου και ώρα 20.30, στην αυλή του Λαογραφικού Μουσείου Αίγινας
Η έκθεση θα είναι ανοιχτή για το κοινό: 30 Ιουλίου από 11.00 – 14.00 και  17.00-19.30.
Posted on June 28, 2022 Posted in Blue Culture, Other By greatgreekbigblue
I THE HISTORIC ARCHIVE I
Privacy & Cookies: This site uses cookies. By continuing to use this website, you agree to their use.